«Եթե մենք չենք պատժում, որեւէ ընթացակարգ չենք սկսում, որեւէ պատգամավոր չի կարող բացառել, որ այստեղ իր վրա կհարձակվեն բռունցքներով կամ մարմնի այլ մասերով: Այս հանձնաժողովը կարող է այս հարցին ճիշտ լուծում տալ: Գեղամյանը չի բողոքում, որովհետև հարձակվողն ինքն է, եթե Փաշինյանը ֆեյսբուքի իր 57 հազարանոց էջում զրպարտել է, Գեղամյանը չի հերքել ու չի բողոքել, որ իրեն զրպարտել են, այսինքն, ըստ էության չհերքված փաստի մասին ենք խոսում: Կա փաստ, դա անողն էլ չի հերքել, ուղղակի այլ կերպ է ներկայացրել, թե վիճաբանություն է եղել, անախորժություն: Հետևաբար, պետք է ստեղծենք հանձնաժողով, որ գնահատական տանք և կանխենք բռնությունները այս շենքում: Եթե դա չենք կարող անել, ապա ո՞ւմից ինչ ենք պահանջում: Հետո էդ ո՞նց է լինում, որ միշտ ընդդիմադիրների վրա են հարձակվում, որովհետև միշտ եղել է անպատժելիություն»,- ասաց Մարուքյանը: